stanford-oval/wikipedia huggingface dataset:
The Beast Within
משמעות > בית ראשון

את השיר מתחילה מדונה בפנייה מתוך ההתגלות פרק א': ”ברוכים הקוראים את דברי הנבואה הזאת / וברוכים השומעים / המקיימים את הכתוב בה / כי מועד התגשמותה קרוב”. היא ממשיכה מתוך אותו הפרק ואומרת ”הוא בא עם העננים / וכל עין תראה אותו / גם אלה שדקרוהו / וכל שבטי הארץ יתאבלו עליו”. בחלק הזה מסיימת מדונה מחצית מהבית הראשון, ואז ממשיכה לספר ללא הפסקה באמצע ומתחילה לקרוא את פרק ב' מתוך ההתגלות: ”אלה מכם שלא למדו / את האמת העמוקה של תורת השטן / ידעתי את מעשיך / ידעתי את עמלך / ואת סבלך / וכי לא תוכל שאת את הרשעים / ותנסה את האמרים / שליחים אנחנו / ואינם / ותמצאם כזבים / ויש לך סבלנות / ואתה נשאת הרבה / ולמען שמי / לא יעפת / אך יש לי עליך / כי עזבת / את אהבתך הראשונה / אני יודע את צרתך ואת עניך / ואת גדופם של האומרים / יהודים אנחנו / ואינם אלא / כנסת השטן / אל תירא מפני מה שאתה עתיד לסבל / הנה עתיד השטן להשליך אנשים מכם לכלא”. בזאת נחתם הבית הראשון ב-"The Beast Within".
משמעות > בית ראשון > רפרן

הרפרן של "The Beast Within" לקוח מתוך "Justify My Love" וכולל ארבע שורות בלבד: ”כמה, צריך, מחכה / [לך] כדי שתצדיק את אהבתי / מקווה, מתפלל / [לך] כדי שתצדיק את אהבתי”.
משמעות > בית שני

את הבית השני מתחילה מדונה בקריאה נוספת מתוך ההתגלות והפעם, מתוך פרק י"ג: ”עתה ראיתי חיה מוזרה עולה מן הים / ולה שבעה ראשים, עשר קרניים ועל כל קרן כתר / על כל אחד משבעת ראשיה היו כתובים שמות גידופים, כל שם מקלל ומבזה את אלוהים / החיה נראתה כנמר / רגליה דמו לרגלי דוב / פיה דמה לפי אריה / התנין (דרקון) העניק לה את כוחו / את כסא מלכותו / וסמכות רבה” הפסקה קצרה בין ההקראה נעשית, עד שהיא ממשיכה ומצהירה: ”אחד מראשי החיה נראה פצוע / אך נראה שיש לו פצעי מוות / אך הפצעים הגלידו / העולם כולו התפעל מהפלא הזה, ואנשים רבים הלכו אחרי החיה / בני־האדם השתחוו לתנין / מפני שהעניק לחיה כוח רב / הם השתחוו גם לחיה וקראו / 'מי ידמה לחיה? מי מסוגל להילחם נגדה?' / החיה הורשתה לקלל / לחרף את שם ה' / ניתנה לה סמכות לעשות כרצונה במשך ארבעים ושניים חודשים / היא פתחה את פיה, חרפה וניאצה את אלוהים / מילים / נגד / האל”.
משסיימה לתאר את החיה, היא מתחילה לדבר על מעשיה: ”נתן לה לעשות מלחמה עם הקדושים / ולנצחם / ונתן לה שלטון על כל שבט / הארצות והשפות בעולם / וישתחוו לה כל יושבי הארץ / לשווא / מי שמסוגל לשמוע שיקשיב היטב / על מי שנגזר להיאסר, ייאסר / מי שמיועד למות בחרב ימות בחרב”.
משמעות > בית שני > רפרן שני

עתה הרפרן השני מקוצר לשלוש שורות בלבד: ”כמה, צריך, מחכה / [לך] כדי שתצדיק את אהבתי / מקווה” – המילה "להתפלל" מושמטת נותרה רק התקווה בשלב זה.
משמעות > בית שלישי

בבית השלישי והאחרון, מסכמת מדונה את כל שקרה ושתיארה: ”לאחר מכן / ראיתי שמים חדשים / וארץ חדשה / שמעתי קול רם מכיסא המלכות / 'מעונו של אלוהים הוא בין בני־האדם / אלוהים יחיה איתם / והם יהיו לו לעם / ואלוהים עצמו יהיה איתם / הוא ימחה מעיניהם כל דמעה / ולא יהיה יותר מוות / גם לא יהיה אֵבֶל / קריאות צער / כאב / עוד / כל אלה ייעלמו לנצח'”. באמצע הבית, היא מצהירה במהרה: ”את הצמא אשקה חינם / ממעיין מי־החיים / המנצח יירש את כל הברכות האלה / אני אהיה לו לאלוהים והוא יהיה לי לבן”. החלק הבא, עובר לאיום ממשי כעונש על החטאים: ”אך הפחדנים שמפנים לי את גבם, חסרי האמונה, מוגי־הלב / [כמו גם] הרוצחים, הנואפים, המכשפים, עובדי האלילים / וכל השקרנים / יושלכו לאגם הבוער באש וגופרית אשר הוא המוות השני”.
הבית מסתיים בהוראה ברורה שנאמרה: ”והוא [המלאך] אמר לי / הוא [המלאך] אמר לי / 'אל תחתום את הדברים שכתבת / כי קרוב מועד התרחשותם / עד אז הגזלן ימשיך לגזול / הטמא ימשיך במעשי טומאתו / הצדיק יוסיף על צדקתו / והקדוש יוסיף על קדושתו'”. הוא נחתם באמירה אחרונה: ”'הביטו / אני בא במהרה / אני האלפא / והאומגה / הראשון / והאחרון / ההתחלה / והסוף / אמן”.
משמעות > בית שלישי > אאוטרו

את "The Beast Within" חותמת מדונה בשאלה אחת ויחידה: ”מה אתה הולך לעשות?” – אותה שאלה לקוחה משירה "Justify My Love" אך מתקשרת גם לסיפור שסופר.
מיקומי שיא

|   ‏‏‏  מצעדים ודירוגים (1990)> מדינה |   ‏‏‏  מצעדים ודירוגים (1990)> מצעד |   ‏‏‏  מצעדים ודירוגים (1990)> מיקום שיא |   ‏‏‏  מצעדים ודירוגים (1990)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 6 בנובמבר 1990 | רמיקס מתוך האלבום | האחים וורנר • סייר |  |
ביאורים

↑  הכוונה היא שלא יהיו עוד הדברים הללו
עכבה אופיינית

דיאגרמת סמית, המשמשת למיון של ערכי העכבה האופיינית במישור המרוכב, ומקשרת בינה לבין גדלים קשורים כמו מקדמי החזרה ופיזור ויחס גלים עומדים.
עכבה אופיינית היא עכבה חשמלית המאפיינת גל במערכת מפולגת כמו קו תמסורת או תווך אופטי. היא נקבעת על ידי התכונות החשמליות של החומר, הממדים הגאומטריים של קו התמסורת (מלבד אורך הקו) ולעיתים גם תלויה בתדירות. מקצה קו תמסורת או ממשטח המפריד בין שני חומרים יכולה להיות החזרה, ומשרעת הגל המוחזר תלויה בעכבות האופייניות של המערכת.
העכבה המאפיינת את הריק ואת החומר נקראת עכבה עצמותית (intrinsic impedance) וניתן להגדיר עכבה כזו לתופעות נוספות כמו גלי קול.
הגדרה

עכבה חשמלית של רכיב חשמלי מקובץ כמו נגד, קבל וסליל השראה מוגדרת כיחס בין משרעת המתח הנופל עליו למשרעת הזרם הזורם דרכו במצב סינוסי מתמיד. לעומת זאת, במערכת מפולגת המתח נמסר כגל אלקטרומגנטי וחוקי קירכהוף אינם מתקיימים באופן רגעי. במערכת כזו מגדירים עכבה אופיינית כיחס בין משרעת המתח בין שני הדקי קו תמסורת לבין משרעת הזרם הזורם בו באופן מקומי. משרעות המתח והזרם משתנות בנקודות שונות לאורך קו התמסורת, אך היחס ביניהן נשאר קבוע ובניגוד לנגד הוא אינו תלוי באורך קו התמסורת. העכבה האופיינית מסומנת לרוב  \,Z_{0} או  \,Z_{C} והיא נמדדת באוהם:
כאשר  \,V^{+} היא משרעת המתח ו- \,I^{+} היא משרעת הזרם של הגל המתקדם,  \,V^{-} ו- \,I^{-} הן משרעות המתח והזרם של הגל בכיוון ההפוך. הסימן השלילי של יחס זה בכיוון ההפוך מציין שהמתח אינו תלוי בכיוון התקדמות הגל אך הזרם של הגל בכיוון ההפוך נלקח בסימן שלילי.
בקו תמסורת ללא הפסדים, ניתן לבטא את העכבה האופיינית בעזרת ההשראות והקיבול ליחידת אורך:
כאשר  L היא ההשראות ליחידת אורך ו- C היא הקיבול ליחידת אורך, והעכבה האופיינית היא מספר ממשי.
הערכים המקובלים בכבל קואקסיאלי הם של 50 עד 100 אוהם. לכבל שטוח בעל שני מוליכים יש עכבה אופיינית של 300 עד 1,000 אוהם.
בקו תמסורת בעל הפסדים, העכבה האופיינית היא:
כאשר  R הוא ההתנגדות ליחידת אורך (לאורך הקו),  G הוא המוליכות ליחידת אורך בין הדקי הקו,  \omega  תדירות הגל ו־j היחידה המדומה המקיימת  j^{2}=-1. כאן העכבה האופיינית היא מספר מרוכב, כלומר קיים הפרש מופע בין המתח והזרם בקו ששוה לזווית בהצגה קוטבית של העכבה האופיינית במישור המרוכב.
תיאום עכבות

כאשר מקור מתח סינוסי מחובר לקו תמסורת שבקצהו התקן מקובץ כמו נגד, המתח יימסר בקו כגל מתקדם ויוחזר מהנגד כגל חוזר. היחס בין הגל המתקדם לגל החוזר נקרא מקדם ההחזרה או מקדם ההחזר והוא תלוי בעכבה האופיינית של הקו ובעכבה החשמלית של הרכיב שבקצה הקו:
כאשר  Z_{L} היא העכבה החשמלית של העומס המחובר בקצה קו התמסורת ו- Z_{0} העכבה האופיינית של הקו. בקו תמסורת ללא הפסדים שבקצהו נגד בעל התנגדות זהה לעכבה האופיינית לא יהיו החזרות ולא ייווצר גל עומד. כך ניתן למסור את כל ההספק החשמלי לעומס. למצב כזה קוראים תיאום עכבות וטיב התיאום נמדד על ידי יחס גלים עומדים. בקו תמסורת בעל הפסדים העכבה האופיינית תלויה בתדירות הגל ולכן לא ניתן לתאם אותו באופן מלא לגלים בתדרים שונים או לפולסים.
עכבה עצמותית של חומר ושל ריק

העכבה העצמותית של תווך מוגדרת כיחס בין פאזור השדה החשמלי לבין פאזור השדה המגנטי של גל אלקטרומגנטי. העכבה האופיינית העצמותית מסומנת לרוב באות היוונית  \eta  ונמדדת גם היא ביחידות אוהם. העכבה העצמותית של הריק:
כאשר  \mu _{0} היא מקדם המגנטיות של הריק ו- \varepsilon _{0} היא המקדם הדיאלקטרי של הריק.
העכבה העצמותית של חומר היא:
לחומרים בעלי מוליכות חשמלית יש מקדם דיאלקטרי מרוכב וכתוצאה מכך גם עכבה עצמותית מרוכבת, וקיים הפרש מופע בין השדה החשמלי לשדה המגנטי.
באופן דומה, ניתן להגדיר עכבה עצמותית לגל קול כיחס בין הלחץ בחומר למעוותים בו. במקרה כזה העכבה העצמותית של חומר שווה למכפלת הצפיפות שלו במהירות הקול בו.
דוגמאות

העכבה האופיינית של זוג תיילים מוליכים ברדיוס  a ובמרחק  b זה מזה היא:
בקו תמסורת המורכב משני לוחות ארוכים, העכבה האופיינית היא:
כאשר  \eta  היא העכבה העצמותית התלויה במקדם הדיאלקטרי והמקדם המגנטי של החומר בין הלוחות,  d הוא המרחק בין הלוחות ו- a הוא רוחב הלוחות.
העכבה האופיינית של כבל קואקסיאלי היא:
כאשר  a היא הרדיוס הפנימי של הכבל ו- b היא הרדיוס החיצוני.
בגלבו העכבה האופיינית תלויה באופן התנודה המתעורר בו. עבור אופן TE:
כאשר  f היא תדירות הגל ו- f_{c} היא תדר הקיטעון של אופן התנודה.
ראו גם

קו תמסורת
עכבה חשמלית
גלבו
קבוע ההתפשטות
לקריאה נוספת

Horowitz P., Hill W., The Art of Electronics, 2nd ed. Cambridge University Press, 1989, pp.879-881. ISBN 0-521-37095-7
הערות שוליים

↑  מְקַדֵּם הֶחְזֵר במילון תקשורת רדיו וטלוויזיה [אלקטרוניקה] (תשע"ח), באתר האקדמיה ללשון העברית
| חשמל |
| --- | --- | --- |
| מושגי יסוד | מטען • שדה חשמלי • אנרגיה פוטנציאלית חשמלית • פוטנציאל • מתח • כא"מ • זרם • התנגדות ומוליכות • עכבה • הספק •  השראות • זרם ישר • זרם חילופין • מעגל חשמלי • תהודה • עכבה אופיינית |  |
| רכיבים בסיסים | מקור מתח • מקור זרם • נגד • קבל • משרן • ממריסטור • שנאי • מפסק • מבדד |  |
| מכשירי מדידה | מד מתח • מד זרם • מד התנגדות • אלקטרוסקופ • גלוונומטר • מד קיבול • מד השראות • רב מודד • אוסצילוסקופ • מחולל אותות |  |
| אלקטרוניקה | מוליך למחצה • דיודה • טרנזיסטור • מיתוג • שפופרת ריק • טריודה • דיודה פולטת אור (לד) • מגבר שרת • מסנן תדרים • מעגל משולב • מעגל מודפס • VLSI  • מיקרואלקטרוניקה |  |
| זרם חזק | גנרטור חשמלי • מנוע חשמלי • תחנת כוח • מתקן חשמל דירתי • מערכת חלוקה • רשת חשמל • מערכת תלת-פאזית |  |
| בטיחות בחשמל | התחשמלות • לוח חשמל • קצר חשמלי • נתיך • הארקה • ממסר פחת • מפסק אוטומטי • צבע חוטי החשמל |  |
| חוקים פיזיקליים | חוק קולון • חוק גאוס • חוק אוהם • חוקי קירכהוף • חוק שימור המטען החשמלי • חוק פאראדיי |  |
צ'אקי

| --- | --- |

 יוצרים:  דון מנסיני 
 גילום הדמות:  בראד דוריף 
 מידע
 תאריך לידה:  9 בנובמבר 1988 
 מקצוע:  רוצח סדרתי
 אזרחות:  ארצות הברית 
 
צ'אקי (באנגלית: Chucky), הידוע גם בשם צ'ארלס לי ריי, היא דמות בדיונית והאנטגוניסט הראשי בזיכיון האימה "משחק ילדים". הדמות נוצרה במקור על ידי הסופר האמריקני דון מנסיני. האדם שמדובב את צ'אקי בסרטי הזיכיון הוא השחקן בראד דוריף. הדמות עוצבה במקור על ידי קווין יגר (אנ').
צ'אקי היה במקור בן אנוש שהיה רוצח סדרתי אכזרי וידוע לשמצה, אך לאחר שהוא דימם מפצע ירי הוא הצליח להעביר את נשמתו לבובה בחנות צעצועים רגע לפני שהוא נפטר. הדמות של צ'אקי הפכה עם השנים לאחת מהנבלים האיקוניים ביותר בסרטי האימה, וההצלחה שלה הובילה לכך שלאורך השנים הדמות הופיעה בשלל סרטים, סדרות טלוויזיה, משחקי וידאו, חוברות קומיקס ומוצרים נלווים. בשנת 1999 הדמות של צ'אקי הייתה מועמדת לפרס הסרטים והטלוויזיה של MTV בקטגוריית הנבל הטוב ביותר עבור הסרט "כלתו של צ'אקי" משנת 1998.
הופעת הבכורה של הדמות הייתה בסרט האימה משנת 1988 "משחק ילדים" בבימויו של טום הולנד.
הערות שוליים

↑  Langshaw, Mark (29 במרץ 2012). "'Revenge of Chucky' in the works, says Brad Dourif". Digital Spy. נבדק ב-12 בספטמבר 2013. {{cite web}}:  (עזרה)
יחסי פלאו–צרפת

| יחסי פלאו–צרפת |
| --- | --- |
פלאו: צרפת


פלאו: צרפת
שטח (בקילומטר רבוע)
459: 643,801
אוכלוסייה
17,685: 66,582,977
תמ"ג (במיליוני דולרים)
263: 3,030,904
תמ"ג לנפש (בדולרים)
14,873: 45,521
משטר
רפובליקה: רפובליקה סמי נשיאותית

יחסי פלאו–צרפת הם היחסים הדיפלומטיים הרשמיים שבין הרפובליקה של פלאו לבין הרפובליקה הצרפתית.
נשיא פלאו ביקר בצרפת פעמיים בשנת 2015. פעם אחת לצורך ייצוג פלאו בוועידת האקלים בפריז, ובפעם השנייה לכבוד השתתפותה של פלאו בוועידה של אונסק"ו בצרפת. היחסים העיקריים של פלאו עם צרפת הם היחסים שלה עם קלדוניה החדשה, פולינזיה הצרפתית וואליס ופוטונה.
ייצוג

צרפת לא מיוצגת בפלאו בדרג השגרירות אלא באמצעות השגרירות שלה הממוקמת במנילה, הפיליפינים. בדרג הקונסולרי מיוצגת צרפת בפלאו באמצעות קונסולית כבוד שהיא מחזיקה במחוז קורור, הקונסולית פועלת גם ממחוז מלאקאוק.
פלאו לא מיוצגת בצרפת בדרג השגרירות ובדרג הקונסולרי.
ראו גם

יחסי איי מרשל–צרפת
יחסי נאורו–צרפת
צבא

ערך זה עוסק בכלל הכוחות הלוחמים של מדינה כלשהי. אם התכוונתם לזרוע לחימה יבשתית, ראו .
טקס הענקת כומתות של חיל ההנדסה הקרבית בצה"ל. הטירונים מקבלים את הכומתה בסוף הטירונות.
מטוס קרב מדגם F-15 משגר טיל. זרוע האוויר היא אחת מזרועות הצבא.
כמעט כל החיילים בצבא עוברים הכשרה בשימוש בנשק אישי. בתמונה: מטווח בצה"ל בו חיילים לומדים לירות ברובה סער מדגם תבור CTAR-21.
צבא הוא ארגון לוחם הכפוף למדינה ריבונית או לישות מדינית, ומטרתו להגן על המדינה ולהפעיל כוח (בדרך כלל נגד גורמים חיצוניים, כגון מדינות אויב) על מנת להבטיח את האינטרסים שלה, כגון שמירה על הביטחון ולחימה בטרור, ובמצבי חירום אף מתן סיוע פנים. צבא נבדל מרוב ארגוני הביטחון, בכך שהוא פועל לרוב באופן גלוי, או גלוי-למחצה במדינות אשר כמעט תמיד נמצאות במצב עוינות עם הישות. ברוב המשטרים הדמוקרטיים התארגנות שכזו ממוסדת בחוק, והיא כפופה להחלטות הממשל הנבחר. בדרך כלל, הצבא מחזיק במונופול על שימוש בנשק כבד (כגון טנקים, תותחים, מטוסי קרב ואוניות מלחמה) במדינה (בעוד שארגוני ביטחון אחרים כגון סוכנויות ביון ומשטרה משתמשות גם הן ברובים ואקדחים), ועיקר פעילותו היא לוחמה והאימון לקראתה.
סוגי צבאות

לאורך ההיסטוריה התקיימו מספר סוגי צבאות, כשלעיתים הורכבו צבאות של מדינה מסוגים שונים, ולעיתים מסוג אחד בלבד.
סוגי צבאות > צבא עממי

צבא עממי הוא צבא המבוסס על גיוס חובה של כל האוכלוסייה, לפי קריטריונים קבועים (בדרך כלל גברים בני גיל מסוים). לצבא עממי מספר יתרונות: מאגר כוח אדם גדול מאוד, מוטיבציה גבוהה (במיוחד בהגנה) ונאמנות גבוהה. חסרונות של צבא עממי הם שככל שהוא גדול יותר, גדל הנזק לכלכלת המדינה עקב אובדן כוח עבודה למשק. צבא עממי נחשב "זול" לאחזקה מכיוון שאינו משלם משכורות לחיילים, אך כנגד עלותם הנמוכה של החיילים עומד הפסד עקב חסרונם במשק ככוח עבודה.
סוגי צבאות > צבא עממי > צבא איכרים

צבא איכרים הוא גרסה מוקדמת של צבא עממי. אחת השיטות לגיוס צבא מהעת העתיקה ועד לראשית המאה ה-19 הייתה לבצע גיוס כללי בקרב האוכלוסייה במקרה של מלחמה. שיטה זו יכלה לפעול רק למלחמות קצרות מאוד ובטווח קרוב מאוד למדינה/ממלכה, שכן גיוס כזה היה משתק לחלוטין את המשק. צבא האיכרים, שנקרא כך משום שרוב אוכלוסיית העולם עסקה בחקלאות, הורכב מאנשים פשוטים, עם הכשרה קטנה מאוד (אם בכלל) בלחימה, שהביאו את נשקם עמם מהבית - לפעמים אף היה נשק זה כלי חקלאי כקלשון או חרמש. היתרון של צבאות אלה היה המספרים האדירים שניתן היה לגייס, אך לחימתם הייתה גרועה ביותר והם נטו לברוח משדה הקרב בשעת סכנה.
סוגי צבאות > צבא עממי > צבא אד הוק

הוא דגם מעט יותר משוכלל משני הדגמים הקודמים ונוטה להיות יותר בררן בבחירת המגויסים בו על אף שאלה מחויבים בגיוס בצו השעה אלו כן עברו הכשרה והתאמה (גם אם חלקיות, בחלק מהמקרים היה על החייל לדאוג לנשק בעצמו) לסתנדרתים שהוצבו לצבא. דגם זה הוא גם דגם ביניים לפני הדגם של צבא מילואים (המפורט בהמשך), וכמו בצבא המילואים גם בדגם זה בשיגרה היה הצבא מחזיק שלד צבאי של צבא קבע רק שלא כמילואים תדירות הקריאה לאזרחים הייתה נמוכה מלבד הכשרתם הבסיסית ובזמן מלחמה. מה שגרם לרוב הנטל לי פול על אנשי הקבע, כדי להמשיך את התפקוד השותף של המדינה/ממלכה וסיבה נוסף לכך היא שבחלק מהמקרים היה רצון לשמר את השלטון בקרב קבוצה קטנה של מקורבים. שיטות של דגם זה היו נפוצו בעת העתיקה לדוגמה: סין וממלכות יווניות כמו סלאוקוס - שבה היה נדרש לרכז את מרכז הכובד השלטוני בידיים מקורבים ממוצא הלני שהיו למיעוט בממלכה ועל כן שימוש בדגם זה היה עדיף.
סוגי צבאות > צבא עממי > צבא סדיר

צבא סדיר הוא שיפור של הצבא העממי, כשמשך השירות של המגויסים מוגבל מאוד. הצבא הסדיר גם זמין לפעולה בכל עת, בדומה לצבא מקצועי.
סוגי צבאות > צבא מקצועי

צבא מקצועי הוא צבא הבנוי מחיילים שהחיילוּת היא מקצוע עבורם. החיילים משרתים לאורך תקופה ארוכה ככל הנדרש, עוברים הכשרה יסודית והתמקצעות בתפקידם, ואף מקבלים שכר מלא. לצבא מקצועי יתרונות של יכולת לחימה גבוהה במיוחד ושל זמינות מיידית. החסרון הוא עלותו הגבוהה. צבאות מקצועיים ניתן גם לגייס גם לא מקרב תושבי המדינה/ממלכה, ובעבר נקטו שליטים בדרך זו על מנת להבטיח את נאמנות הצבא אליהם מחד, ולשלוט באוכלוסייה מאידך.
סוגי צבאות > צבא מילואים

צבא מילואים הוא צבא המורכב מחיילים ששירתו בעבר בצבא המקצועי או הסדיר, ושניתן לזמן אותם לפעילות צבאית בעת הצורך. היתרון של צבא המילואים בגודלו ובאיכותו הגבוהה יחסית, אך כדי לשמור על איכות זו יש להשקיע משאבים באימונו ובציודו. החסרון של צבא מילואים הוא איטיות בגיוסו שעלולה להיות קריטית בשעת צורך, וכמו בצבא העממי, גיוסו מתבטא בנזק כלכלי למשק.
סוגי צבאות > צבא קבע

צבא קבע הוא משלימו של צבא המילואים בצבא לא מקצועי. והוא אמור להוות שלד בשיגרה עד להשלמת גיוס כוח הצבא העיקרי - אם מדובר בצבא מילואים או כל דגם אחר. והחיילים המשרתים בו רואים בו מקצוע מה שמקל על תחזוקה ותפקודו של דגם זה לטווח ארוך.
מטרות ותפקידים

המטרה הרשמית של הצבא היא להבטיח את ישומן של החלטות המשטר הדורשות פעולה מזוינת, אם בדרך ההרתעה ואם בדרך השימוש בכוח, ידע ויכולת צבאית: כלומר, באמצעות מלחמה.
השימוש בצבא הוא לרוב לשם הבטחת ריבונותה ושלמותה של קבוצה או מדינה מסוימת מפני גופים זרים (כמו מדינות אויבות או ארגוני טרור) המאיימים עליה.
המטרות העיקריות של הצבא הן, לפיכך:
לחימה לצורך הגנה על גבולות המדינה מפני תקיפת אויב והגנה על חיי התושבים, תקיפה או כיבוש של האויב או גוף המהווה איום כלשהו על המדינה או על אזרחיה.
פעילות ביטחון שוטף כנגד מדינות אויב, מורדים, ארגוני טרור, מיליציות, מסתננים וגופים עוינים אחרים.
השגת המטרות העיקריות כרוכה בפעולות שגרה הכוללות:
אימונים צבאיים.
פיתוח וייצור הן של אמצעי לחימה והן של פריטים אחרים.
איסוף מודיעין טקטי ואסטרטגי על גופים המאיימים (והעלולים לאיים) על המדינה וסיכול פעילויות מודיעין של גופים אלה.
מלבד המטרות העיקריות, עשויות להיות לצבא מטרות רשמיות נוספות, בעיקר במדינות שאינן דמוקרטיות[דרוש מקור], כגון:
טיפול במצבי חירום ובאסונות המוניים.
חינוך הן של החיילים והן של אזרחים.
תרבות - פעולה בשדות של אמנות, אופנה, מוזיקה, ספורט וכו'.
מדרג צבאי

כל צבא בנוי בצורת מדרג לשם ייעול תפקודו והבאת ההחלטות לכלל ביצוע, בין אם על ידי קובעי ההחלטות ובין אם הכפופים להם בסדר המדרג (כפיפות). למדרג הצבאי מטרות רבות, ביניהן:
הטלת מרות פנים-ארגונית. לצבא עוצמה רבה. המדרג מבטיח שהשליטה בעוצמת זו תישאר בידי הקבוצה או מערכת מצומצמת, ולא תופנה כלפיה מתוך שורות הארגון.
יצירת מוטיבציה פנים-ארגונית להישארות בארגון ול"עליה בסולם הדרגות" (ובכך לתרום לקיום הארגון). בדומה למדרג בארגונים אחרים, המדרג הצבאי גורם לחלק מהפרטים במערכת לרצות ולהגיע לדרגה גבוהה יותר במטרה לקדם את מטרותיהם (תנאים עדיפים, יוקרה). הדבר מוקצן יותר בארגון הצבאי, מהיותו טוטאלי לגבי החברים בו. מוטיבציה זו תלויה ביכולת ניידות בין שלבי המדרג הצבאי, אשר אינה מאפיינת את כל הצבאות. עיצוב הצבא כמסגרת המאפשרת ניידות מיוחסת לנפוליאון בונפרטה. זוהי המשמעות של המשפט אותו טבע נפוליאון: "כל חייל נושא בתרמילו את שרביט הגנרל."
יעילות ביצועית: חובת הציות של חייל למפקדו, ושל בעל דרגה זוטרת לבעל דרגה בכירה יותר, נועד לאפשר ביצוע מהיר, החלטי ויעיל יותר של פקודות צבאיות, בעיקר פקודות בעת קרב, כגון להסתער או לתקוף מטרות מסוימות.
כוח אדם

ישנם הבדלים בכוח האדם המאייש את הצבאות השונים, ואף ביחידות ובתפקידים שונים בתוך כל צבא. הבדלים אלו באים לידי ביטוי בקבוצות אוכלוסייה שונות המהוות מקור לגיוס, באופי השירות, במוטיבציה לשירות וכדומה. בצבאות רבים מאוישים שלבים שונים במדרג הצבאי על ידי קבוצות אוכלוסייה שונות, באופן מכוון או בלתי-מכוון. במקרים אלו ישנה נטייה לאייש את השלבים הגבוהים במדרג בבני מעמדות חברתיים גבוהים יותר.
במדינות מודרניות נהוגה ברוב המקרים שיטה לפיה הצבא הוא צבא אזרחים. זוהי תופעה המבטאת את היותן של מדינות אלו רפובליקות. בחלק מהמקרים אף חלה חובת גיוס כללית. מודל אחר הוא צבא השכירים, שבו השירות הצבאי נחשב למשלח יד ואינו מותנה באזרחות.
במקרה של צבא אזרחים, מוטיבציות השירות יכולות להיות רבות ומגוונות. המוטיבציה הרשמית היא לרוב הגנה ולחימה עבור המולדת. מלבד זאת, ברוב הצבאות נהוג תשלום שכר גם במקרה של צבא אזרחים. מניעים אחרים לשירות צבאי הם רכישת מעמד, קבלת הטבות, זכייה בשלל, יצירת רשתות חברתיות, גיבוש זהות, הכרה בשייכות לחברה ועוד. המתאם בין הנכונות של פרטים וקבוצות לשרת בצבא ולהחזיקו מבחינה תקציבית, לבין התגמולים השונים שבהם זוכים המשרתים בצבא, קרוי המשוואה הרפובליקנית.
צבא קבע הוא חלקו המקצועי הקבוע של הצבא, המורכב מקצינים ונגדים שזו היא עבודתם הקבועה. אנשי צבא הקבע אינם משתחררים בעת שלום, מקיימים את הגוף היציב של הצבא, משמרים את מקצועיותו ומתכננים את עתידו בהיבטי תכנון אסטרטגי, לוגיסטיקה (רכש, הצטיידות ותחזוקה), תכנון וביצוע אימונים, כוננות לגיוס מילואים בעת חירום, שימור ידע וכדומה. צבא המבוסס כולו על צבא קבע נקרא צבא מקצועי.
בצבא המבוסס על שירות מילואים, משמרים אנשי הקבע שלד פיקודי ומנהלי של המסגרות הלוחמות.
גוף צבאי שאיננו נסמך על גרעין צבא קבע אלא על מתנדבים או מגויסים לעת חירום נקרא מיליציה או צבא מיליציוני.
גופי הצבא

הצבא המודרני בדרך כלל מחולק לזרועות, אגפים וחילות, הכפופים כולם לפיקוד המטה הכללי. זרועות הצבא כוללים בדרך כלל את זרוע האוויר, זרוע הים וזרוע היבשה, ולעיתים גם יחידות משמר לאומי ומשטרה צבאית שתפקידם הוא יותר אבטחת פנים. כמעט כל צבא כולל יחידות מודיעין שתפקידן לאסוף מידע על כוחות האויב ועל איומים עתידיים ולהיערך אליהם מבעוד מועד.
חילות היבשה כוללים בדרך כלל את חיל הרגלים, ובו לוחמים החמושים בנשק קל ונגמ"שים המהווים את שלד כוחו היבשתי של הצבא ומשמשים למגוון משימות; חיל השריון המפעיל טנקים המהווה כיום את המרכיב המתמרן העיקרי בצבאות המודרניים; חיל התותחנים המפעיל ארטילריה ואחראי על סיוע באש לטווחים קצרים, בינוניים וארוכים; וחיל הנדסה קרבית האחראי על פריצת סער, הבטחת תמרון, חבלה, סילוק פצצות ועיסוק בחומרי נפץ, ביצורים, בנייה והריסה.
חילות נוספים הם חילות תומכי לחימה, האחראים על לוגיסטיקה, תחזוקת ותיקון אמצעי לחימה, חימוש, רפואה צבאית ועוד.
הצבא לעומת ארגונים חמושים אחרים

בדרך כלל, הצבא הוא לא הארגון החמוש היחיד במדינה. גם המשטרה וכוחות הביטחון השונים (כגון סוכנויות ביון וכוחות אבטחה) רשאים לשאת נשק ולהפעילו בעת הצורך בהתאם לנהלים שנקבעו על פי חוק.
כמעט תמיד, הצבא הוא הגוף היחיד המחזיק בנשק כבד כמו טנקים, מטוסי קרב וכלי שיט קרביים. גופים אחרים חמושים לרוב רק בנשק קל: אקדחים, מקלעים או רובים מסוגים שונים.
הצבא גם מובדל ממיליציות חמושות בכך שהוא ארגון חוקי ופעולת המליציות לא מוסדרת בחוק. לרוב הצבא גם הרבה יותר מאורגן וממושמע מהמליציות.
ראו גם

כוח צבאי
רשימת צבאות
שימוש צבאי בילדים ובנערים
תורת לחימה
ממשל צבאי
הערות שוליים

↑  מסלול הלוחם בגדוד, באתר www.handasa.org.il
↑  ראו נפוליאון בונפרטה, באתר ויקיציטוט.
↑  ניר ברעם, ועדת וינוגרד לא מבינה את זה?, באתר הארץ, 21 במאי 2007 - ריאיון עם יגיל לוי על צאת ספרו מסדרת "תמונת מצב".
↑  סקירת ספרו של יגיל לוי: "מצבא העם לצבא הפריפריות" + פרק המבוא.
| --- | --- |
בקרת זהויות :  NLI: 987010819477505171  GND: 4039305-7  LCCN: sh99002455  NDL: 00562619  NKC: ph118608 
ציור קיר של חיילי צה"ל על בניין עיריית פתח תקווה במהלך מלחמת חרבות ברזל
טנק מערכה כבד מדגם מרכבה סימן 3. נשק כבד הוא סימן ההיכר של הצבא כגוף חמוש.
רנאטה ויגנו

| --- | --- |
אין תמונה חופשית
 לידה:  17 ביוני 1900 בולוניה, איטליה 
 פטירה:  23 באפריל 1976 (בגיל 75) בולוניה, איטליה 
 מדינה:  איטליה, ממלכת איטליה 
 שפות היצירה:  איטלקית 
 בן או בת זוג:  Antonio Meluschi 
 פרסים והוקרה:  פרס ויארג'יו (1949) 
 
רנאטה ויגנו (באיטלקית: Renata Vigano; ‏1900 – 1976) הייתה סופרת איטלקייה, אחות במקצועה.
בנעוריה כתבה שירה ואף הוציאה קובצי שירה. אך בשל מצבה הדחוק הייתה חייבת לעבוד כאחות בית חולים בבולוניה, ואל הכתיבה שבה רק מאוחר יותר.
בימי מלחמת העולם השנייה ובעת הכיבוש הגרמני, הצטרפה אל הפרטיזנים בהרים שבצפון איטליה ולחמה בשורותיהם כחברה במפלגה הקומוניסטית האיטלקית. בשנת 1937 נישאה לסופר הקומוניסט האיטלקי אנטוניו מלוצ'י וביתם בבולוניה הפך למרכז לאנשי רוח ויוצרים בעלי השקפות שמאליות, לא רק מבולוניה העיר אלא מכל איטליה. היא ובעלה עבדו בביטאון הקומוניסטי הנודע "ל'אוניטה" והיו מקורבים מאוד לאנטוניו גראמשי, ממנהיגי הקומוניסטים האיטלקיים.
ספריה עוסקים בנושאים הללו של לחימת נשים וחיי נשים במלחמה. ספרה הידוע, שבשלו התפרסמה, הוא "אנייזה הולכת למות", 1949. הרומן תורגם ללשונות רבות ובהן גם עברית, בידי לאה גולדברג, 1951. והוא נחשב לאחד מציוני הדרך הספרותיים החשובים של הזרם האמנותי הנאו-ריאליסטי. הספר גם הוסרט וזכה להצלחה רבה.
ספרה היחיד בעברית

אנייזה הולכת למות, תרגמה מאיטלקית לאה גולדברג 1951.
מספריה

(בתרגום מקורב)
חתונה פרטיזנית, סיפורים.
המלחמה שלי
סטאפטה (כינוי לנשים נועזות שהיו המקשרות של הפרטיזנים בעת מלחמת העולם השנייה)
סיפורה של בחורה
דגל אדום
סאביו (כדורגלן)

סאביו מוריירה דה אוליביירה (בפורטוגזית: Sávio Moreira de Oliveira; נולד ב-10 באפריל 2004 בסאו מתאוס שבברזיל), היידוע גם בכינויו "סאביניו", הוא כדורגלן ברזילאי המשחק בעמדת קשר הכנף במנצ'סטר סיטי מהפרמייר ליג ובנבחרת ברזיל.
קריירת מועדונים

סאביו גדל במחלקת הנוער של אתלטיקו מיניירו. בשנת 2020 החל לשחק בקבוצה הבוגרת של המועדון במסגרת ליגת העל הברזילאית, במדיה ערך 29 הופעות ליגה והבקיע שני שערים. בנוסף, ערך שתי הופעות בגביע ליברטדורס בעונת 2022.
ב-30 ביוני 2022 חתם סאביו בטרואה מליגת העל הצרפתית.
ב-22 ביולי 2022 הושאל סאביו למשך עונה אחת לפ.ס.וו. איינדהובן מליגת העל ההולנדית. ב-6 באוגוסט ערך את הופעת הבכורה שלו במועדון, בניצחון 4-1 על אמן במסגרת המחזור הראשון בליגה לעונת 2022/2023.
ב-13 ביולי 2023, סאביו הושאל לג'ירונה לעונה אחת. בזמן שלו בז'ירונה עזר למועדון להגיע לליגת האלופות בפעם הראשונה בהיסטוריה, סיים את העונה בליגה עם 9 שערים ו10 בישולים ובנוסף לכל זה סאביו היה השחקן עם הכי הרבה דריבלים מוצלחים בליגה עם 104 דריבלים מוצלחים.
ב-18 ביולי 2024, סאביו עבר למנצ'סטר סיטי שנמצאת תחת אותה בעלות כמו טרואה בסכום העברה של 25 מיליון פאונד.
קריירה בינלאומית

ב-23 במרץ 2024 ערך סאביו את הופעת הבכורה שלו בנבחרת ברזיל, בניצחון 1-0 על נבחרת אנגליה במשחק ידידות.
נכלל בסגל נבחרת ברזיל לטורניר קופה אמריקה 2024. ב-28 ליוני 2024, סאביו כבש את שער הבכורה שלו בנבחרת ברזיל בניצחון 4-1 על פרגוואי במסגרת שלב הבתים של קופה אמריקה 2024.